En liten (3-3,8 millimeter), middels slank, brun kortvinge. Hodet er litt lengre enn bredt, rundet, med små, litt utstående fasettøyne, overflaten grovt punktert. Pronotum er nært en og en halv gang så bredt som langt, med rundede sider. Dekkvingene er betydelig lengre og ubetydelig bredere enn pronotum, med litt rundede sider. Den bakre delen er bredt rundet uthulet. Bakkropp og bein er ganske slanke.